google/wiki40b huggingface dataset:
Ιμάτα Καμπούα

Βιογραφία

Είναι μέλος του Ενωμένου Δημοκρατικού Κόμματος και ανέλαβε καθήκοντα τον Ιανουάριο του 1997. Μετά το θάνατο του ξαδέρφου του, Αμάτα Καμπούα, ο Ιμάτα έγινε Iroijlaplap (υπέρτατος φύλαρχος) του Κουατζάλεϊν.
Κοκκώνι

Ονομασία

Σύμφωνα με την πιθανότερη εκδοχή, η ονομασία της περιοχής προέρχεται από το όνομα Κοκκώνης, το επώνυμο κάποιου άρχοντα του οποίου πρόνοια αποτελούσε η συγκεκριμένη περιοχή κατά την Βυζαντινή περίοδο. Σύμφωνα με μια εναλλακτική εκδοχή, η ονομασία προέρχεται από τη λέξη κοκόνα, χαϊδευτικό της κόρης του τοπικού άρχοντα Ιμπραήμ Μπέη, από τον οποίο προήλθε και η ονομασία του γειτονικού Ιμπραΐμπεη (σημερινές Κρήνες).

Ιστορία

Ύστερα από την ίδρυση του ελληνικού κράτος το Κοκκώνι αποτέλεσε τμήμα του δήμου Απίας. Το 1840 με βασιλική απόφαση έγινε μια συγχώνευση δήμων και το Κοκκώνι υπάχθηκε στον δήμο Κορίνθου. Αναφορά για το Κοκκώνι γίνεται από τον Γερμανό περιηγητή Λούντβιχ Σάλβατορ ο οποίος το 1876 το περιέγραφε ως ένα χωριό προς τη θάλασσα με 80 σπίτια και δύο εκκλησίες, του Αγίου Βασιλείου και του Αγίου Νικολάου. Το 1886 η κοινότητα φαίνεται να είχε 224 κατοίκους.
Με τη διοικητική διαίρεση του 1912 το Κοκκώνι έγινε ανεξάρτητος οικισμός που περιέλαβε την Πουλίτσα και τον Χατζημουσταφά (σημερινή Ευαγγελίστρια). Από το 1927 αποτέλεσε διοικητικά ξεχωριστή κοινότητα, μέχρι το 1997 όταν και συνενώθηκε στον Δήμο Βέλου.

Πρόσβαση

Το Κοκκώνι απέχει 97 χλμ από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. Απέχει 7 χιλιόμετρα από τον σιδηροδρομικό σταθμό Ζευγολατιού.
Citroën Nemo

Βασικά στοιχεία

Το Citroën Nemo ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Τα συγγενικά μοντέλα του Nemo ήταν το Fiat Fiorino τρίτης γενιάς και το Peugeot Bipper.
Η επίσημη παρουσίαση και των τριών μοντέλων έλαβε χώρα στο Άμστερνταμ στις 2 Οκτωβρίου 2007. Κατά τη διάρκεια της Διεθνούς Έκθεσης Επαγγελματικών Οχημάτων στο Ανόβερο από τις 23 Σεπτεμβρίου έως τις 2 Οκτωβρίου 2008, το Citroën Nemo, μαζί με τα Fiat Fiorino και Peugeot Bipper, κέρδισε τον τίτλο του Van of the Year (Van της Χρονιάς) για το 2009. Ειδικότερα το Citroën Nemo, κυκλοφόρησε τον Ιανουάριο του 2008. Τελικώς, η παραγωγή των Citroën Nemo και Peugeot Bipper έληξε τον Δεκέμβριο του 2017, καθώς ο Όμιλος PSA δεν θέλησε τότε να ανανεώσει τη σχετική συνεργασία της ταυτόχρονης κατασκευής των τριών μοντέλων στην Προύσα μαζί με την Fiat.

Nemo Combi

Υπήρξε και μια μακρύτερη κατά 10 εκατοστά εκδοχή Nemo Combi, γνωστή και ως Nemo Multispace σε κάποια κράτη, ένα μικρό πολυμορφικό (MPV) με περισσότερα καθίσματα. Κυκλοφόρησε επίσης μέσα στο 2008 και βασίστηκε στην ίδια πλατφόρμα, ως μια «οικογενειακή» έκδοση του Nemo.
Ντέιβ Φιλόνι

Πρώτα χρόνια

Γεννήθηκε στο Μάουντ Λέμπανον της Πενσυλβάνια. Ήταν μαθητής στο Γυμνάσιο του Μάουντ Λέμπανον και στο Πανεπιστήμιο Εντιμπόρο της Πενσυλβάνια.
Βανέσσα Μέι

Βιογραφικό

Η Βανέσσα Μέι γεννήθηκε στη Σιγκαπούρη στις 27 Οκτωβρίου 1978 και μεγαλώνοντας εμπνεύστηκε από το γεγονός ότι είχε την ίδια ημερομηνία γέννησης με τον Ιταλό βιολιστή Νικολό Παγκανίνι, αν και γεννήθηκε 196 χρόνια μετέπειτα.
Παρόλο που οι γονείς της χώρισαν όταν ήταν πολύ νέα, η μητέρα της παντρεύτηκε αμέσως μετά με τον Γκράχαμ Νίκολσον, δικηγόρο και μέλος του διακεκριμένου δικηγορικού γραφείου Freshfields της Αγγλίας. Ο Γκράχαμ Νίκολσον επιδοκίμασε την ασχολία της κόρης του με το βιολί και η οικογένειά της μετακόμισε στην Αγγλία, όταν η Βανέσσα Μέι ήταν τεσσάρων ετών.
Μεγάλωσε στο Λονδίνο και έλαβε τη βρετανική υπηκοότητα. Σε ηλικία τεσσάρων ετών εμπνεύστηκε από την μητέρα της, ημι-επαγγελματία πιανίστα, κι έτσι η Βανέσσα Μέι ξεκίνησε να παίζει πιάνο και παρουσιάστηκε ως σημαντικό ταλέντο με πολλές προοπτικές. Αν και ήθελε να γίνει πιανίστας, επηρεάζεται από τον πατέρα της, ο οποίος ήθελε να κάνει ντουέτο μαζί της. Έτσι η Βανέσσα Μέι αποφάσισε να στραφεί στο βιολί, όταν ήταν πέντε ετών.
Έπειτα της ήρθε η επιθυμία να πάει στο Πεκίνο με συνοδό την μητέρα της και να σπουδάσει μουσική και βιολί. Σε ηλικία 10 ετών συμμετείχε στην Φιλαρμονική του Λονδίνου πριν την συμμετοχή της στο Royal College of Music του Λονδίνου. Στην ηλικία των δεκατεσσάρων είχε υπογράψει συμβόλαιο με μεγάλη δισκογραφική εταιρεία. Ακόμη και ως έφηβος διέθετε την ικανότητα να εναλλάσσεται μεταξύ κλασικής εκτέλεσης κομματιών του 18ου αιώνα με μελωδίες σύγχρονης μουσικής τύπου τζαζ παίζοντας ένα υψηλής τεχνολογίας ηλεκτρονικό βιολί. Η ίδια περιγράφει το στυλ της ως συγχώνευση techno και ακουστικής για βιολί (techno-acoustic fusion).
To 1990, η Βανέσσα Μέι ηχογράφησε το πρώτο της άλμπουμ, "Violin". Το άλμπουμ κυκλοφόρησε το 1991 και η Βανάσσα Μέι δώρισε τα δικαιώματα της στην "Εθνική Εταιρεία για την Πρόληψη της Κακοποίησης του Παιδιού". Το έτος 1991 ήταν η χρονιά που τιμόταν ο θάνατος του Μότζαρτ. Στον τρίτο δίσκο της (1992), η Βανέσσα Μέι ερμήνευσε τα διάσημα κοντσέρτα για βιολί των Τσαϊκόφσκι και Μπετόβεν κι έγινε η νεαρότερη σολίστ την εποχή εκείνη.

Παγκόσμια φήμη και αναγνώριση

Στις αρχές του 1995, η κυκλοφορία του άλμπουμ της εκτόξευσε τη Βανέσσα Μέι και την έκανε διεθνώς γνωστή και πλούσια σε νεαρή ηλικία. Το καλοκαίρι του 1995, η Βανέσσα Μέι ξεκίνησε μια άκρως επιτυχημένη περιοδεία στο Ηνωμένο Βασίλειο με 34 συναυλίες σε διάφορες πόλεις. Το 1995 και 1996 η Βανέσσα Μέι εμφανίστηκε σε πολλές τηλεοπτικές εκπομπές σε όλο τον κόσμο και παρευρέθηκε επίσης σε πολλά ροκ φεστιβάλ.
Την περίοδο 1996-1999 κυκλοφόρησε τέσσερα άλμπουμ: "The Classical Album 1", "Storm", "China girl", "The Classical Album 2" και "The Original Four Seasons", "The Classical Album 3". Το Νοέμβριο του 1998 στο Παρίσι, η Βανέσσα Μέι πρωταγωνίστησε σε επίδειξη μόδας φορώντας το γαμήλιο φόρεμα σε σχέδιο του Ζαν Πολ Γκοτιέ
Dacia Sandero

Sandero Stepway

Το 2009, παρουσιάστηκε και κυκλοφόρησε και μια τζιποειδής έκδοση του Dacia Sandero, με πλαστικά στους προφυλακτήρες και τα μαρσπιέ, που του προσέδιδαν πιο «άγρια» εμφάνιση, καθώς και με μεγαλύτερη απόσταση από το έδαφος. Κυκλοφόρησε με την εμπορική ονομασία Dacia Sandero Stepway.
Στην Ελλάδα διατίθεται με 8-βάλβιδο βενζινοκινητήρα 1.6 λίτρων, αρχικής απόδοσης 90 ίππων και από το 2011, εκπληρώνοντας τις προδιαγραφές Euro 5 πλέον, ισχύος 85 ίππων.
Τίσα

Διευθέτηση

Το μήκος του Tίσα στην Ουγγαρία ήταν 1.419 km. Διέρρεε τη Μεγάλη Ουγγρική Πεδιάδα, που είναι μια από τις μεγαλύτερες επίπεδες περιοχές στην Κεντρική Ευρώπη. Δεδομένου ότι οι πεδιάδες μπορούν να κάνουν ένα ποτάμι να ρέει πολύ αργά, ο Τίσα ακολουθούσε μια διαδρομή με πολλές καμπύλες και στροφές, γεγονός που είχε ως αποτέλεσμα πολλές μεγάλες πλημμύρες στην περιοχή.
Μετά από αρκετές μικρής κλίμακας προσπάθειες, ο Iστβαν Σέτσενι οργάνωσε τη "διευθέτηση του Tίσα" (Ουγγρικά: a Tisza szabályozása), που ξεκίνησε στις 27 Αυγούστου 1846 και ουσιαστικά ολοκληρώθηκε το 1880. Το νέο μήκος του ποταμού στην Ουγγαρία έγινε 966 χλμ. και το συνολικό 1.358 χλμ., με 589 χιλιόμετρα καταργημένης και 136 χιλιόμετρα νέας κοίτης.

Λίμνη του Τίσα

Τη δεκαετία του 1970 ξεκίνησε η κατασκευή του Φράγματος του Τίσα στο Kίσκερε με σκοπό να συμβάλει στον έλεγχο των πλημμυρών καθώς και στην αποθήκευση νερού για εποχές ξηρασίας. Ωστόσο η Λίμνη του Τίσα, που δημιουργήθηκε, έγινε ένας από τους πιο δημοφιλείς τουριστικούς προορισμούς στην Ουγγαρία, δεδομένου ότι είχε παρόμοια χαρακτηριστικά με τη Λίμνη Μπάλατον σε πολύ φθηνότερες τιμές και χωρίς συνωστισμό.

Ναυσιπλοΐα

Ο Τίσα είναι πλωτός σε μεγάλο μέρος της ροής του. Ο ποταμός άνοιξε για τη διεθνή ναυσιπλοΐα μόλις πρόσφατα. Προγενέστερα η Ουγγαρία έκανε διάκριση μεταξύ «εθνικών ποταμών» και «διεθνών ποταμών», καθορίζοντας αν επιτρέπονταν ή όχι μη ουγγρικά σκάφη. Μετά την προσχώρηση της Ουγγαρίας στην Ευρωπαϊκή Ένωση, η διάκριση αυτή καταργήθηκε. Οι συνθήκες ναυσιπλοΐας διαφέρουν κατά περίπτωση: όταν ο ποταμός πλημμυρίζει συνήθως δεν είναι πλωτός, όπως συμβαίνει και σε περιόδους ακραίας ξηρασίας.

Αγρια ζωή

Ο Τίσα έχει πλούσια και ποικίλη άγρια ​​φύση. Πάνω από 200 είδη πτηνών κατοικούν στο βιότοπο πτηνών του Tισαφύρεντ Οι πλημμυρικές πεδιάδες κατά μήκος του ποταμού διαθέτουν μεγάλη ποικιλία φυτών και ζώων. Συγκεκριμένα η ετήσια «ανθοφορία» του Τίσα θεωρείται τοπικό θαύμα της φύσης. Η ανθοφορία προσελκύει τεράστιους αριθμούς εφημερόπτερων που συνιστών ονομαστό θέαμα.

Ρύπανση

Στις αρχές του 2000 υπήρξε μια σειρά σοβαρών περιστατικών ρύπανσης που προκλήθηκαν από ατυχήματα βιομηχανικών απορρίψεων στη Ρουμανία. Το πρώτο, τον Ιανουάριο του 2000, συνέβη όταν απελευθερώθηκε ιλύς που περιείχε κυανίδιο από ρουμανικό ορυχείο και σκότωσε 2.000 τόνους ψαριών. Το δεύτερο, από μια λίμνη ορυχείου στη Μπάια Μπόρσα, στη Βόρεια Ρουμανία, είχε ως αποτέλεσμα την εκροή 20.000 κυβικών μέτρων ιλύος που περιείχε ψευδάργυρο, μόλυβδο και χαλκό στις αρχές Μαρτίου 2000. Μια εβδομάδα αργότερα συνέβη η τρίτη απόρριψη, στην ίδια τοποθεσία εξόρυξης στη Μπάια Μπόρσα, που χρωμάτισε τον ποταμό μαύρο, ενδεχομένως με βαρέα μέταλλα.
Αυτή η σειρά περιστατικών περιγράφηκε τότε ως η σοβαρότερη περιβαλλοντική καταστροφή που έπληξε την κεντρική Ευρώπη μετά το Πυρηνικό ατύχημα του Τσερνόμπιλ. Η χρήση του ποταμού για οποιονδήποτε σκοπό απαγορεύτηκε προσωρινά και η Ουγγρική κυβέρνηση πίεσε τους Ρουμάνους και την Ευρωπαϊκή Ένωση να κλείσουν όλες οι εγκαταστάσεις που θα μπορούσαν να οδηγήσουν σε περαιτέρω ρύπανση.
Η εξέταση των ιζημάτων του ποταμού δείχνει ότι ρύπανση από ορυχεία υπάρχει εδώ και πάνω από έναν αιώνα.
Συντηρητισμός

Συντηρητισμός ή κονσερβατισμός (γαλλ.conservatisme) ονομάζεται η επιφυλακτική και συντηρητική αντιμετώπιση νέων θεσμών, αρχών και αξιών της κοινωνίας, σε ατομική και ομαδική βάση. Γενικά, σημαίνει την επιφυλακτική έως αρνητική στάση απέναντι σε οποιοδήποτε νεωτερισμό. Ο συντηρητισμός είναι υπέρμαχος της προάσπισης αυτών που είναι ήδη δεδομένα, αφομοιωμένα και δεν δημιουργούν κινδύνους και κραδασμούς στο κατεστημένο, και κυρίως δεν χρειάζονται ριζικές αλλαγές. Ο συντηρητισμός λειτουργεί ως προσωπική στάση ζωής, παρόμοια με τον πουριτανισμό, σε κοινωνικό και πολιτικό επίπεδο. Ο ξενικός όρος προέρχεται από τη γαλλική λέξη conservation (κονσερβασιόν) = διατήρηση, συντήρηση.
Ο συντηρητισμός ως φιλοσοφική στάση, και με βάση τους σημαντικότερους εκφραστές του, όπως ήταν για παράδειγμα ο Έντμουντ Μπερκ (Edmund Burke, 1729-1797) συνδέεται με ρομαντικές και μη ντετερμινιστικές αντιλήψεις για την κοινωνία και την πολιτική. Δεν αντιτίθεται κατ΄ ανάγκη στις αλλαγές στον τρόπο διακυβέρνησης και στους θεσμούς, αλλά πάντως υπερασπίζεται τη σταδιακή και ομαλή αλλαγή. Σέβεται τις πολιτικές συνήθειες, τα πολιτικά ήθη, και την παράδοση ως συσσωρευμένη γνώση και «σύνεση» περισσότερων γενεών. Δέχεται ότι οι κοινωνικές σχέσεις δεν είναι αιτιακές και προβλέψιμες και ότι η «πολιτική σοφία» είναι στην πραγματικότητα συλλογική και όχι «απόρροια του στοχασμού ενός καθήμενου σε κουνιστή πολυθρόνα» φιλοσόφου. Σε αυτή τη βάση σκέψης, ο συντηρητισμός υποστηρίζει τη διατήρηση του υφιστάμενου κοινωνικού και πολιτικού κατεστημένου (π.χ. θεσμούς, αξίες κλπ.), ως λειτουργικού και αποτελεσματικού, όσο αυτό είναι δυνατό.
Από την περίοδο της Γαλλικής Επανάστασης ώς περίπου τον Β΄ Παγκόσμιο Πόλεμο, οι συντηρητικοί στην Ευρώπη αντιτέθηκαν στον φιλελευθερισμό και στη συνέχεια, στον σοσιαλισμό. Οι πιο ριζικά συντηρητικοί επιθυμούσαν τη διατήρηση του αριστοκρατικού φεουδαρχικού κατεστημένου και της πολιτικής ισχύος της χριστιανικής Εκκλησίας. Μετά τα μέσα του 20ου αιώνα ωστόσο οι περισσότεροι συντηρητικοί αποδέχθηκαν τη φιλελεύθερη δημοκρατία και ενσωματώθηκαν σε αυτή.

Σύνδεση με την ανατομία του εγκεφάλου

Η τάση για την πολιτική τοποθέτηση του συντηρητισμού φαίνεται να συνδέεται με την ανατομία του εγκεφάλου. Σε δείγμα νέων με συντηρητικές πεποιθήσεις παρατηρείται υπερτροφία στην αμυγδαλή που ερμηνεύεται ως αυξημένη ευαισθησία στην ανίχνευση κινδύνου. Αντίθετα, σε εκείνους που τοποθετούνται πολιτικά με ανοικτές απόψεις, η αμυγδαλή δεν είναι διογκωμένη και τείνουν να έχουν μεγαλύτερη πρόσθια έλικα του προσαγωγίου, η οποία συνεπάγεται μεγαλύτερη ικανότητα διαχείρισης αντικρουόμενης πληροφορίας.

Πατερναλιστικός Συντηρητισμός

Πρόκειται για μία μορφή συντηρητισμού η οποία δέχεται τις κοινωνικές ανισότητες ως οργανικό μέρος της κοινωνίας (οργανικισμός) και ως συνέπεια η κοινωνική ιεραρχία έχει επίσης νόημα. Στον πατερναλιστικό συντηρητισμό υπάρχει η έννοια της υποχρέωσης με την λογική ότι ο ταξικά ανώτερος έχει υποχρέωση προστασίας και φρονίδας πρός τους από κάτω. Δέχεται επίσης την γενικότερη αρχή πως το δεδομένο είναι και σοφό (παράδοση).
Ρομελού Λουκάκου

Συλλογική καριέρα

Ο Ρομέλου Λουκάκου γεννήθηκε στις 13 Μαΐου του 1993 στην πόλη Αμβέρσα στο Βέλγιο. Ξεκίνησε την καριέρα του από μια τοπική ομάδα στην Αμβέρσα, την Ρούπελ Μπουμ. Αναδείχθηκε το ταλέντο του όταν ανακαλύφθηκε από τους σκάουτερ της Λιρς ΣΚ και εντάχθηκε στην ακαδημία τους από το 2004 έως το 2006, σκοράροντας 121 γκολ σε 68 παιχνίδια. 
Μετά τον υποβιβασμό της Λιρς ΣΚ από από το Πρωτάθλημα ποδοσφαίρου Βελγίου, η ΡΣΚ Άντερλεχτ αγόρασε 13 παίκτες από τις ακαδημίες στα μέσα της σεζόν του 2006, ένας από τους οποίους ήταν και ο Λουκάκου. Έπαιξε τρία χρόνια ως παίκτης της νεολαίας με την ΡΣΚ Άντερλεχτ, σκοράροντας 131 γκολ σε 93 παιχνίδια. Μόλις έγινε 16 ετών, υπέγραψε επαγγελματικό συμβόλαιο με την ΡΣΚ Άντερλεχτ. Λίγες μέρες μετά, έκανε την πρώτη του συμμετοχή σαν επαγγελματίας. Τις επόμενες σεζόν, αρχίζει να καθιερώνεται στην βασική εντεκάδα της ομάδας. Καταφέρνει να διακριθεί και να σκοράρει 19 γκολ την πρώτη του ολόκληρη σεζόν ως επαγγελματίας. Την επόμενη σεζόν, σκοράρει 20 γκολ και προσελκύει λόγω της ηλικίας και του σωματότυπου του το ενδιαφέρον της Τσέλσι ΦΚ.
Η Αγγλική ομάδα δαπανά 10 εκατομμύρια λίρες με προοπτική να φτάσει στα 17 εκατομμύρια λίρες ανάλογα με τα μπόνους. Την πρώτη του σεζόν, έκανε 12 συμμετοχές χωρίς να σκοράρει με την ομάδα. Η επόμενη σεζόν ήταν καλή για τον Λουκάκου, ως δανεικός στην Γουέστ Μπρόμιτς Άλμπιον. Ξεκινάει την επόμενη σεζόν στην Τσέλσι ΦΚ, αλλά τελικά την τελευταία μέρα παραχωρείται στην Έβερτον ΦΚ ως δανεικός, κάνοντας μια εξαιρετική σεζόν και εξασφαλίζοντας με την ομάδα την έξοδο στο ΟΥΕΦΑ Γιουρόπα Λιγκ. Την επόμενη σεζόν, η Έβερτον ΦΚ τον αποκτά από την Τσέλσι ΦΚ, δαπανώντας το ποσό ρεκόρ για τον σύλλογο των 28 εκατομμυρίων λιρών.

Εθνική Βελγίου

Ο Λουκάκου έχει αγωνιστεί με το Βέλγιο σε όλα τα επίπεδα Εθνικών ομάδων. Στις 24 Φεβρουαρίου 2010, έγινε διεθνής και με την Εθνική Αντρών σε ένα φιλικό παιχνίδι με την Κροατία. Έχει αγωνιστεί με την Εθνική Βελγίου στο Παγκόσμιο Κύπελλο Ποδοσφαίρου 2014, στο Ευρωπαϊκό Πρωτάθλημα Ποδοσφαίρου 2016 και στο Παγκόσμιο Κύπελλο Ποδοσφαίρου 2018.
Αντόνιγιε Μπογκίσεβιτς

Βιογραφία

Ήταν γιος του αντισυνταγματάρχη Μίλου Μπογκίσεβιτς και της Αντζελίγια Λουκάσεβιτς. Ήταν εγγονός του Άντα Μπογκίσεβιτς και αδέλφια του ήταν ο Μίλαν και ο Μιχαήλο. Ήταν παντρεμένος με την Μαρία Χατζιτομίνομ, παιδιά του ήταν η Έλενα η οποία παντρεύτηκε τον Μιλούτιν Μαρίνοβιτς και ο Μπόζινταρ.  
Ήταν υπουργός Άμυνας του Βασιλείου της Σερβίας το 1892-1893 στην κυβέρνηση του Γιόβαν Αβακούμοβιτς.
BMW F01

8-τάχυτο αυτόματο κιβώτιο

Το 2009, η BMW έγινε η πρώτη ευρωπαϊκή και δεύτερη παγκοσμίως (μετά την Lexus, στο Lexus LS τέταρτης γενιάς, που κυκλοφόρησε το 2006) εταιρεία που εισήγαγε 8-τάχυτο αυτόματο κιβώτιο, και συγκεκριμένα το ZF 8HP, ως στάνταρ στις εκδόσεις 760i, 760Li και Active Hybrid 7 της Σειράς 7 F01 / F02. Από την ανανέωση του 2012, το 8-τάχυτο αυτόματο κιβώτιο καθιερώθηκε σε όλες τις εκδόσεις της Σειράς 7 F01 / F02, ενώ γενικότερα τα τελευταία χρόνια έχει πλέον επικρατήσει και σε πιο μεσαία μοντέλα της BMW.
2028 Χανεκουέο

Φυσικά χαρακτηριστικά

Τα φυσικά χαρακτηριστικά της Χανεκουέο είναι άγνωστα.
Παγοκάλυμμα

Το παγοκάλυμμα (ή κάλυμμα πάγου) είναι μια μάζα πάγου που καλύπτει λιγότερο από 50.000 τετραγωνικά χιλιόμετρα έκτασης γης (που καλύπτει συνήθως μια ορεινή περιοχή). Οι μάζες του πάγου που καλύπτουν πάνω από 50.000 τετραγωνικά χιλιόμετρα ονομάζονται στρώμα πάγου (ice sheet).
Πολιτικός διοικητής του Αγίου Όρους

Ο Πολιτικός Διοικητής του Αγίου Όρους είναι ο επικεφαλής της Διοίκησης του Αγίου Όρους. Έδρα του είναι οι  Καρυές. Γραφεία της έχουν συσταθεί στη Θεσσαλονίκη και την Ουρανούπολη Χαλκιδικής. Από τις 26 Αυγούστου 2019, Πολιτικός Διοικητής του Αγίου Όρους είναι ο εφοπλιστής και Άρχων Οφφικίαλος του Οικουμενικού Πατριαρχείου Θανάσης Μαρτίνος.
Η πολιτική διοίκηση του Αγίου Όρους ανήκει στην αρμοδιότητα του Υπουργείου Εξωτερικών, σύμφωνα με το άρθρο 5 παρ. Α στ. 26 του Οργανισμού του (άρθρο πρώτο Ν. 3566/2007), και ασκείται μέσω της Διοίκησης του Αγίου Όρους, η οποία αποτελεί αυτοτελή δημόσια αρχή και οργανώνεται με το Π.Δ. 227/1998 (ΦΕΚ Α΄ 176/28.7.1998). Στη Διοίκηση του Αγίου Όρους ανήκουν η από διοικητικής πλευράς εποπτεία ως προς την ακριβή τήρηση των αγιορειτικών καθεστώτων και η διαφύλαξη της δημόσιας τάξης και ασφάλειας. Σύμφωνα με το άρθρο 29 του Οργανισμού του Υπουργείου Εξωτερικών, η Διοίκηση του Αγίου Όρους απαρτίζεται από το Διοικητή του Αγίου Όρους (ο οποίος έχει βαθμό και αποδοχές Γενικού Γραμματέα Αποκεντρωμένης Διοίκησης), τον Αναπληρωτή Διοικητή και το λοιπό προσωπικό της, μόνιμο ή με σύμβαση ιδιωτικού δικαίου αορίστου χρόνου.
Α΄ κατηγορία πετοσφαίρισης ανδρών Κύπρου 2007-08

Σύστημα διεξαγωγής

Στο πρωτάθλημα της Α΄ κατηγορίας 2007-08 συμμετείχαν 10 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες οχτώ ομάδες έδωσαν μεταξύ τους αγώνες play off για την ανάδειξη του πρωταθλητής. Στον Α΄ γύρο των play off οι ομάδες αναμετριόνταν ως εξής: 1η-8η, 2η-7η, 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Στον Β΄ γύρο των play off (ημιτελική φάση) η νικήτρια του ζευγαριού 1η-8η αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες. Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης απαιτούνταν 3 νίκες.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Οι ηττημένες ομάδες του πρώτου γύρου των play off τοποθετήθηκαν στις θέσεις 5 – 8 της τελικής βαθμολογικής κατάταξης διατηρώντας την κατάταξη που είχαν στη λήξη της Α΄ φάσης του πρωταθλήματος.
Οι ομάδες που τερμάτισαν στις θέσεις 9 και 10 στην Α΄ φάση του πρωταθλήματος υποβιβάστηκαν στην Β΄ κατηγορία 2008-09.

Σύστημα βαθμολόγησης

Κάθε νίκης βαθμολογείτο με 2 βαθμούς και κάθε ήττα με 1 βαθμό.

Αλλαγές σε σχέση με την περίοδο 2006-07

Στο πρωτάθλημα της περιόδου 2007-08 συμμετείχε η πρωταθλήτρια της Β΄ κατηγορίας 2006-07, Αναγέννηση Δερύνειας.
Κυβέρνηση της Δημοκρατίας του Μπασκορτοστάν

Η Κυβέρνηση της Δημοκρατίας του Μπασκορτοστάν ασκεί την εκτελεστική εξουσία στην δημοκρατία του Μπασκορτοστάν. Τα μέλη της κυβέρνησης περιλαμβάνουν τον πρωθυπουργό, τον αναπληρωτή πρωθυπουργό και τους υπουργούς. Έχει τη νομική του βάση στο Σύνταγμα της Δημοκρατίας του Μπασκορτοστάν.

Ιστορία

Ιστορικά, οι εξής φορείς έχουν αναλάβει κατά καιρούς την διακυβέρνηση της Δημοκρατίας του Μπασκορτοστάν: Κυβέρνηση των Μπασκίρ (από το 1917), Μπασρεβκόμ (από το 1919), Συμβούλιο των Λαϊκών Κομισάριων της Μπασκιρικής ΑΣΣΔ (από το 1920), Συμβούλιο Υπουργών της ΒΑΣΣΔ (από το 1946), Συμβούλιο των Υπουργών της Βασκιρικής ΣΣΔ (από το 1990).
Το 1992, το Συμβούλιο των Υπουργών της Βασκιρικής ΣΣΔ μετονομάστηκε στο Συμβούλιο των Υπουργών της Δημοκρατίας του Μπασκορτοστάν και το 1993 σε Υπουργικό συμβούλιο της Δημοκρατίας του Μπασκορτοστάν.
Το 2002 μετονομάστηκε σε κυβέρνηση της Δημοκρατίας του Μπασκορτοστάν.
Ισορροπία (οικονομία)

Ο όρος ισορροπία στην οικονομία είναι δανεισμένος από τη χρήση του στη Φυσική. Με τον όρο αυτό χαρακτηρίζεται οποιαδήποτε εξισορρόπηση δυνάμεων με απουσία τάσης μεταβολών.

Γενικά

Έτσι στην οικονομία οποιαδήποτε οικονομική μονάδα φέρεται σε κατάσταση ισορροπίας όταν σε διάφορες συνθήκες δεν μεταβάλλεται. Η θέση ισορροπίας είναι ιδιαίτερα σπουδαία αν ληφθεί υπόψη ότι κάθε απομάκρυνση από αυτή σημαίνει μείωση κερδών, ή αύξηση ζημιών. Αυτό για μία επιχείρηση εξαρτάται από το αν η θέση ισορροπίας επιτύγχανε μεγιστοποίηση κερδών ή ελαχιστοποίηση ζημιών. Για δε τον καταναλωτή σημαίνει μείωση της ικανοποίησής του που εξαρτάται αποκλειστικά από τη διάθεση του εισοδήματός του.
Η διάθεση ενός αγαθού σε μία αγορά βρίσκεται σε ισορροπία όταν τόσο οι αγοραστές μπορούν να αποκτήσουν όλη την ποσότητα που επιθυμούν σε συγκεκριμένη τιμή στην οποία όλοι οι πωλητές μπορούν να διαθέσουν όλη την ποσότητα. Η δε τιμή του αγαθού εν προκειμένω όπου πωλητές και αγοραστές συμπεριφέρονται σύμφωνα με την επιθυμία τους ονομάζεται τιμή ισορροπίας.

Διάκριση

Η εν λόγω ισορροπία διακρίνεται σε μικροοικονομική και μακροοικονομική, καθώς και σε στατική και δυναμική ισορροπία.

Μελέτη - έρευνα

Η μελέτη της ισορροπίας στην οικονομία ακολουθεί δύο μεθόδους: κατά τη μερική ισορροπία και κατά τη γενική ισορροπία.
Νοροβίν Αλτανχουγιάγκ

Πρώτα χρόνια

Ο Αλτανχουγιάγκ γεννήθηκε στην επαρχία Ουβς και φοίτησε στο γυμνάσιο του Ουλαανγκόμ το 1966. Ολοκλήρωσε τις σπουδές του στη δευτεροβάθμια εκπαίδευση το 1976 και εν συνεχεία σπούδασε Φυσικά και Μαθηματικά στο Εθνικό Πανεπιστήμιο της Μογγολίας. Έπειτα από την ολοκλήρωση των σπουδών του, δίδαξε ως καθηγητής στο πανεπιστήμιο.

Πολιτική καριέρα

Κατά τη διάρκεια της Δημοκρατικής Επανάστασης του 1990 υπήρξε πρωτεργάτης του κινήματος της νεολαίας. Με τους συντρόφους του, ίδρυσε το Δημοκρατικό Σοσιαλιστικό Κίνημα. Στις 21 Φεβρουαρίου 1990 έγινε η πρώτη συνάντηση με σκοπό την ίδρυση του Σοσιαλδημοκρατικού Κόμματος της Μογγολίας. Εξελέγη μέλος της ιδρυτικής επιτροπής.
Την περίοδο 1990-2006, υπηρέτησε συνολικά 4 φορές στο αξίωμα του Γενικού Γραμματέα σε διαφορετικά κόμματα. Εξελέγη βουλευτής δύο φορές.
Μετά τις γενικές εκλογές του 2008, ο προηγούμενος ηγέτης του Δημοκρατικού Κόμματος Τσαχιάγκιϊν Ελμπεγκντόρζ παραιτήθηκε μετά την ήττα του κόμματος και νέος ηγέτης του κόμματος έγινε ο Αλτανχουγιάγκ. Κατά τη διάρκεια της θητείας του τελευταίου στην ηγεσία, το κόμμα ξεκίνησε αρκετά προγράμματα με στόχο την ενίσχυση της δημοκρατίας και την οικοδόμηση της κοινωνίας των πολιτών. Ένα από αυτά τα προγράμματα είναι και το "Μογγολικός Λαός- 2020".
Τον Αύγουστο του 2012, το Κοινοβούλιο ενέκρινε το διορισμό του στην πρωθυπουργία, με 42 ψήφους.